EELNÕU
NARVA  LINNAVALITSUS
MÄÄRUS 
Narva                                                                                 	2021. a nr ..............
Narva Linnavalitsuse 06.02.2019. a määruse nr 6 „Narva Kesklinna Gümnaasiumi vastuvõtu tingimused ja kord“ muutmine

Määrus kehtestatakse põhikooli- ja gümnaasiumiseaduse § 27 lõike 5 ja Narva Linnavolikogu 10.02.2011 määruse nr 2 „Põhikooli- ja gümnaasiumiseadusega kooli pidaja pädevusse antud ülesannete lahendamise delegeerimine Narva Linnavalitsusele“ § 1 lõike 2 alusel
§ 1. Määruse muutmine
(1) Narva Linnavalitsuse 06.02.2019. a määrus nr 6 „Narva Kesklinna Gümnaasiumi vastuvõtu tingimused ja kord“ muudetakse, andes § 5 lõiget 5 järgmises redaktsioonis:
„(5) Kui põhikooli lõpueksamite tulemused on hinnatud numbriliste hinnetega, siis 10. klassi võetakse vastu õpilasi vähemalt rahuldavate hinnetega lõputunnistuses (sh käitumises). Kui tunnistusele on kantud lõpueksamitel saavutatud punktid, siis 10. klassi võetakse vastu õpilasi, kellel on eksamitulemus vähemalt 50 protsenti maksimaalsest tulemusest“.
(2) Narva Linnavalitsuse 06.02.2019. a määrus nr 6 „Narva Kesklinna Gümnaasiumi vastuvõtu tingimused ja kord“ muudetakse, andes § 7 lõiget 5¹ järgmises redaktsioonis:
„(5¹) Erandkorras kui sisseastumistesti sooritamine kooli ruumides ei ole võimalik, võib kooli direktori otsusel sisseastumistesti sooritada elektrooniliselt“.
(3) Tunnistatakse kehtetuks Narva Linnavalitsuse 06.02.2019. a määruse nr 6 „Narva Kesklinna Gümnaasiumi vastuvõtu tingimused ja kord“ § 7 lõiget 4¹.

§ 2. Rakendussätted
Määrus jõustub seadusega sätestatud korras.


Katri Raik
Linnapea	Sergei Solodov
	Juriidilise ja personaliteenistuse jurist
		Linnasekretäri ülesannetes







Õ  I  E  N  D                                              	25.02.2021. a nr 3.1-19/3


Narva Linnavalitsuse 06.02.2019. a määruse nr 6 „Narva Kesklinna Gümnaasiumi vastuvõtu tingimused ja kord“ muutmine

Määrus kehtestatakse põhikooli- ja gümnaasiumiseaduse § 27 lõike 5 ja Narva Linnavolikogu 10.02.2011 määruse nr 2 „Põhikooli- ja gümnaasiumiseadusega kooli pidaja pädevusse antud ülesannete lahendamise delegeerimine Narva Linnavalitsusele“ § 1 lõike 2 alusel
Narva Linnavolikogu 06.02.2019. a määrusega nr 6 kehtestati Narva Kesklinna Gümnaasiumi vastuvõtu tingimused ja korra. Seoses koroonaviiruse SARS-CoV-2 leviku tõkestamiseks kehtestatud piirangutega ei ole koolil võimalik täita kehtestatud kooli vastuvõtu tingimusi ja korda, kuna 10. klassi vastuvõtmise tingimused muutuvad: põhikooli lõpueksamite eest ei panda jooksval aastal tunnistusele hinnet, vaid tulemus protsendina maksimaalsest tulemusest; gümnaasiumi sisseastumistesti ei ole võimalik valitsevas olukorras kooli ruumides läbi viia.
Narva Kesklinna Gümnaasiumi direktor esitas avalduse, millega palus muuta 10. klassi vastuvõtu korra ja tingimused, et koolil oleks võimalik korraldada 2021. aastal vastuvõttu gümnaasiumi.
Määruse eelnõu kohaselt tunnistatakse kehtetuks Narva Kesklinna Gümnaasiumi vastuvõtu tingimuste ja korra § 7 lõiget 4¹, millega on kehtestatud eritingimused 2020. aastal gümnaasiumi vastuvõtmisel.





Viktoria Lutus
juhataja

